Симеон Радев

Симеон Радев (,  — , ) — истакнат македонски новинар и виден публицист, историчар и дипломат во Бугарија. Бил близок до Централниот комитет на Македонската револуционерна организација и Македонскиот комитет на Борис Сарафов, во Женева го издава (француски јазик) весникот “L’ Effort” (1900 — 1901), а по дипломирањето во Париз го редактира весникот „Le Mouvement Macedonien” (Македонско движење) (1902 — 1903).

 Биографија
десно|мини|300п|Од лево на десно, прв Ѓорче Петров, четврт Тодор Александров, шести Андреј Љапчев, седми Симеон Радев, осми Војвода Стаматов
Роден е во 1879 год. во Ресен. Автор е на една од првите истории на Третата бугарска држава — „Градители на современа Бугарија“. Бил бугарски дипломатски претставник во Букурешт, Берн, Хаг, Анкара, Вашингтон, Лондон и Брисел, исто така и прв бугарски претставник во Друштвото на народите во Женева. Бил истакнат член на Македонскиот научен институт.

По Младотурската револуција од 1908 година го поддржува Соjузот на бугарските конституциони клубови.

Симеон Радев е член и на бугарската делегација при потпишувањето на Букурешкиот договор во 1913 година и при потпишувањето на Солунското примирје во 1918 година.

Умира во Софија во 1967.

Во своите дела Радев се нарекува Бугарин од Македонија, а словенското население во Македонија — бугарско.Радев, „Рани спомени“, Софија, 1967

Скулптура во Скопје 
Во април 2012 година, Владината служба за заеднички и општи работи соопштила дека ќе ја тргне поставената статуа на Симеон Радев на новата зграда на Министерството за надворешни работи бидејќи била поставена по грешка. Првично било изjaвено дека наместо Радев требало да биде поставена скулптура на Теодор Рузвелт. Неофицијално, подоцна било соопштено дека Радев ќе бил префрлен во Музејот на македонската борба, без разлика на исходот на неговиот политички живот бидејќи во музејот се поставуваат скулптури од секоја политичко-идеолошка ориентација која имала влијание во Македонија. На неговото место на зградата на МНР била поставена скулптура на Жан Моне.„Радев си оди, доаѓа Моне“ , Мкд.мк

 Мисли на Симеон Радев 
Во врска со животот на Турците во Македонија и нивните односи со месното население, во своите„Рани Спомени“, Радев пишува дека: „Турците беа почнале да се чувствуваат Македонци“. На друго место, кога дознал од каде доаѓа радев и пријателите, некој руски офицер рекол: „Несреќни Македонци! Вие пак останувате во ропство.“

"Јас не сум екстремен, туку бескраен бугарски националист"

 Објавени книги 
 "Градители на современа Бугарија" (1910), Дел први и Дел втори.
 "Македонија и бугарската преродба през XIX век" (1918 — , 1927 — )
 "Рани спомени" (1967)
 "Ова, што го видов во Балканската војна" (1993)

 Извори 

 Белешки 

 Надворешни врски 
 Кој е Симеон Радев, главниот уредник на весникот "Македонско движење"  
 Рани спомени, Симеон Радев 
 Виктор Цветаноски, "Македонците крем на бугарското општество (8)", Радев прв дипломат на Софија, "Утрински весник", број 2864, среда, 17 декември 2008. 

Категорија:Бугарски уметници од Македонија
Категорија:Македонски научници во Бугарија
Категорија:Бугарски политичари од Македонија
Категорија:Членови на Сојузот на бугарските конституциони клубови
Категорија:Македонски новинари
Категорија:Членови на Македонскиот научен институт
Категорија:Луѓе од Ресен
Категорија:Македонски преселници во Софија
Категорија:Дејци на Македонските братства